Den nye træner for Frederikshavn White Hawks ventes til Frederikshavn i aften. - Han bliver præsenteret for spillerne i aften (red. lørdag) klokken 22, og spillerne kan møde ham først, siger Frederikshavn White Hawks nye sportschef Søren Lauritsen. Han ønsker overfor TV2/NORD ikke at bekræfte navnet på den nye træner, men ifølge TV2/NORDs oplysninger bliver finske Heikki Mälkiä nordjydernes nye træner. Han er ikke et helt ukendt navn i dansk ishosckey, da han tidligere har været træner i Odense og Rødovre. Frederikshavn White Hawks har arbejdet på højtryk de seneste uger for at få Olaf Ellers afløser på plads, og i følge TV2/NORDs oplysninger har der se seneste dage være tre emner i spil, men i sidste ende faldt valget på Heikki Mälkiä. Den finske træner skulle efter angiveligt have skrevet kontrakt med Frederikshavn den 22. januar. Den nye træner kan først præsenteres sent i aften (red. lørdag), da han skal flyves ind, men det skulle være ganske vist, at den nye træner er på plads i boksen søndag, når Frederikshavn ude møder Herning.

Referat:
TV2/NORD erfarer, at Frederikshavn White Hawks har skrevet kontrakt med den finske træner Heikki Mälkiä.